เล่นเอง
แม้ กนง. จะประกาศคงดอกเบี้ยนโบายที่ 3% แต่แบงก์แบงก์เล็กแบงก์ใหญ่
28 มี.ค. 2555

แม้ กนง. จะประกาศคงดอกเบี้ยนโบายที่ 3% แต่แบงก์แบงก์เล็กแบงก์ใหญ่ ก็ยังแห่เงินฝากรับสินเชื่อที่คาดว่าปีนี้น่าจะเบ่งบาน 
มีการออกแคมเปญระดมเงินฝากในรูปแบบต่างๆ สั้นบ้างยาวบ้างให้ลูกค้าได้ช็อปปิ้งตามอัธยาศัย 
แบงก์กสิกรไทย ก็ตามแห่กับเขาเหมือนกัน อัดแคมเปญ “เงินฝากประจำขั้นบันไดใจดี” ฝาก 13 เดือน เดือนสุดท้ายจ่ายดอกเบี้ยสูงปรี๊ดถึง 8% แถมถอนเมื่อไหร่ก็ได้ดอกเบี้ยช่วงนั้น 
แบงก์ออกหนังโฆษณากระตุ้นลูกค้า งานนี้พี่ตาว ศีลวัต สันติวิสัฎฐ์ ผู้ช่วยกรรมการผู้จัดการ ลงทุนไปดูแลการผลิตเอง ไม่พอใจสั่งเทก เทก และเทก 
ดูไปดูมาชักมันอารมณ์ พร้อมทีมงานยุส่ง โดดเข้าไปเป็นคนแสดงเองเสียเลย ถึงตอนนี้เลยรู้ว่าเป็นนักแสดงไม่ง่าย เพราะเจอเข้าไป 7-8 เทกเหมือนกัน 
หนังโฆษณาที่พี่ตาวเล่น คนกสิกรไทยเก็บเอาไว้ฉายเรียกเงินฝากจากพนักงานเคแบงก์ ไม่ได้เผยแพร่กลัวเงินฝากจะไหลเข้ามากเกินไป ฮ่าฮ่าฮ่า